รัฐบาลไทย-ข่าวทำเนียบรัฐบาล-รมว.กษ. เร่งสั่งการเจ้าหน้าที่ระดมกำลังเข้าช่วยเหลือประชาชนที่ได้รับผลกระทบจากสถานการณ์น้ำท่วม พร้อมมอบปลัด กษ. กำกับดูแลอย่างเข้มข้น
วันพฤหัสบดีที่ 16 กันยายน 2564
รมว.กษ. เร่งสั่งการเจ้าหน้าที่ระดมกําลังเข้าช่วยเหลือประชาชนที่ได้รับผลกระทบจากสถานการณ์น้ําท่วม พร้อมมอบปลัด กษ. กํากับดูแลอย่างเข้มข้น
รมว.กษ. เร่งสั่งการเจ้าหน้าที่ระดมกําลังเข้าช่วยเหลือประชาชนที่ได้รับผลกระทบจากสถานการณ์น้ําท่วม พร้อมมอบปลัด กษ. กํากับดูแลอย่างเข้มข้น
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า จากอิทธิพลร่องมรสุมที่พาดผ่านภาคเหนือและภาคกลางตอนบน เข้าสู่หย่อมความกดอากาศต่ําบริเวณทะเลจีนใต้ ประกอบกับมรสุมตะวันตกเฉียงใต้ที่พัดปกคลุมทะเลอันดามัน เริ่มมีกําลังแรงขึ้น ทําให้มีฝนตกหนักหลายพื้นที่ในจังหวัดสุโขทัย และจังหวัดใกล้เคียง ทําให้เกิดสถานการณ์น้ําหลากในบางพื้นที่ โดยในวันนี้ (16 ก.ย.) ได้รับรายงานว่าที่อ่างแม่มอก อ.เถิน จ.ลําปาง ซึ่งเป็นอ่างเก็บน้ําขนาดใหญ่ ติดกับ อ.ทุ่งเสลี่ยม จ.สุโขทัย มีน้ําล้นอ่าง ล้นสปินเวย์ กําลังไหลเข้าสุโขทัย ในช่วงบ่ายนี้ ซึ่งจะมีผลทําให้ อ.ทุ่งเลี่ยม อ.สวรรคโลก อ.ศรีสําโรง อ.เมืองสุโขทัย อาจจะมีน้ําท่วม รัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) จึงได้มอบหมายให้หน่วยงานในสังกัดเร่ง ปฏิบัติการร่วมกันอย่างเข้มข้น เต็มกําลังความสามารถ และนําเครื่องจักรเครื่องมือเข้าช่วยบรรเทาความเดือดร้อนในพื้นที่อย่างเร่งด่วน
สําหรับสถานการณ์น้ําในพื้นที่จังหวัดสุโขทัย ได้รับรายงานจากโครงการชลประทานสุโขทัย ว่า ในส่วนของสถานการณ์แม่น้ํายม (ข้อมูล ณ วันที่ 16 ก.ย. 64) ได้มีการรายงานสถานการณ์ คือ 1) แม่น้ํายมตอนบน บริเวณจังหวัดแพร่ จังหวัดสุโขทัย เข้าสู่สภาพปกติแล้ว 2) ประตูระบายน้ําแม่น้ํายม (บ้านหาดสะพานจันทร์) ได้ระบายน้ําลงสู่แม่น้ํา 119.60 ลบ.ม./วินาที ความจุ 5.01 ล้าน ลบ.ม. คิดเป็นร้อยละ 33 3) การผันน้ําเข้าคลองส่งน้ําเข้าคลองส่งน้ําฝั่งซ้ายผ่านประตูระบายน้ําคลองหกบาท ปัจจุบันปิดการระบายน้ํา และ 4) การผันระบายน้ําเข้าสู่คลองเชื่อมแม่น้ํายมฝั่งซ้ายและฝั่งขวา ปัจจุบัน รวม 30 ลบ.ม./วินาที ส่วนประตูระบายน้ําบ้านยางซ้าย อําเภอเมืองสุโขทัย ได้ดําเนินการเปิดประตูระบายน้ํา จํานวน 1 บาน สูง 2 เมตร ปริมาณน้ําไหลผ่าน 44.11 ลบ.ม./วินาที
ในส่วนของสถานการณ์อ่างเก็บน้ําแม่มอก มีความจุที่ระดับกักเก็บ 110 ล้าน ลบ.ม. ปัจจุบันมีปริมาตร 120.64 ล้าน ลบ.ม. คิดเป็นร้อยละ 110 ระดับน้ําเต็มความจุกักเก็บ และมีน้ําไหลผ่านอาคารระบายน้ําล้นฉุกเฉิน (Emergency Spillway) สูง 0.76 เมตร อัตรา 034.05 ลบ.ม./วินาที โดยทางโครงการชลประทานสุโขทัย ได้ประสานขอให้ทางจังหวัดสุโขทัย สํานักงานเกษตรและสหกรณ์จังหวัดสุโขทัย สํานักงานป้องกันและบรรเทาสาธารณภัยจังหวัดสุโขทัย และหน่วยงานที่เกี่ยวข้อง ดําเนินการประชาสัมพันธ์ แจ้งเตือนประชาชนในพื้นที่ที่ทางน้ําไหลผ่านและพื้นที่ลุ่มต่ํา ให้เฝ้าระวังติดตามสถานการณ์อย่างใกล้ชิด เพราะอาจได้รับผลกระทบจากน้ําเอ่อล้นตลิ่งลําคลองแม่มอก และลําคลองสาขา เข้าท่วมพื้นที่การเกษตรและที่อยู่อาศัยได้ กระทรวงเกษตรและสหกรณ์ โดยกรมชลประทาน จึงได้เตรียมแผนรองรับน้ําจากอ่างเก็บน้ําแม่มอก โดยการพร่องน้ําทุ่งทะเลหลวง ผ่านประตูระบายน้ํา DR ในอัตรา 27.84 ลบ.ม./วินาที และผันน้ําดังกล่าวเข้าพื้นที่ลุ่มต่ําทุ่งปากพระ ทุ่งยางซ้าย และส่วนหนึ่งผันลงด้านท้ายแม่น้ํายมไปที่ประตูระบายน้ําบ้านวังสะตือ
นอกจากนี้ จากสถานการณ์ฝนตกหนักเมื่อวันที่ 15 กันยายน 2564 ที่ผ่านมา ที่อําเภอบ้านด่านลานหอย ทําให้น้ําในลําคลองห้วยไคร้เพิ่มสูงขึ้น และไหลไปรวมกับคลองแม่รําพัน ส่งผลกระทบทําให้น้ําเอ่อล้นตลิ่งไหลเข้าท่วมพื้นที่บริเวณโรงพยาบาลบ้านด่านลานหอย ทั้งนี้ โครงการชลประทานสุโขทัยได้ประสานแจ้งสํานักงานป้องกันและบรรเทาสาธารณภัยจังหวัดกสุโขทัย และหน่วยงานที่เกี่ยวข้องให้ทราบเบื้องต้นแล้ว